'Mulci, oni bi uzeli 5000 kuna, a ja cijeli mjesec radim za 3000'

Ma, što otvori blagajnu, rekla sam razbojniku, stala iza kašeta s pivom i dohvatila bocu piva. Odmah su se razbježali, kaže nam prodavačica Silva Burčul iz Zadra

<p>Razbojnik sa sunčanim naočalama i kapuljačom rekao mi je: ‘Otvori blagajnu!’. Uperio je u mene veliki nož, govori Silva Burčul (54), prodavačica u zadarskoj trgovini Bakmaz u Ulici Benka Benkovića.</p><p><span style="background-color: rgb(255, 255, 255);">- Rekla sam mu: ‘<b>Ma, što otvori’, dok mi je drugi pokušavao odsjeći prolaz iz blagajne</b>. Shvatila sam što namjerava. Isto se dogodilo i kolegici prije mjesec dana. Nije imala gdje nego im je dala novac. Zato sam brzo iskočila sa sjedalice za blagajnom i stala iza kašeta s pivom. Dohvatila sam bocu piva i rekla da ću zvati šefa, a oni su se razbježali - rekla je prodavačica.</span><br/></p><p><b>Tri razbojnika</b> koja su joj u subotu u 19.30 sati upala u prodavaonicu nisu se dobro provela. Silva je blagajnu obranila kao da je novac njezin.</p><p>- Mulci jedni, oni bi uzeli 5000 kuna iz blagajne, a ja cijeli mjesec radim za 3000 kuna! <b>U trgovinama radim 35 godina i svega sam se nagledala</b>, ali razbojništvo dosad nisam imala. Reagirala sam instiktivno, nisam puno razmišljala, ali sam se cijelu noć nakon toga vrtjela u krevetu razmišljajući što se moglo dogoditi - priznaje Silva, koja je odmah u nedjelju odradila jutarnju smjenu.</p><p>Isprepadani mladi razbojnici vjerojatno su potom otišli po pojačanje protiv “opakih” prodavačica. Samo sat poslije u trgovinu mješovite robe u Vukovarskoj <b>upala su četvorica maskiranih razbojnika i prodavačici (36) zaprijetili nožem</b>. Odnijeli su tek nekoliko stotina kuna. Policajci su ubrzo uhitili četiri mladića koje dovode u vezu s razbojništvom. Još nisu sa sigurnošću dokazali da je riječ o toj četvorki, ali kriminalističko istraživanje traje, a razbojnici se na djelu i nisu pokazali baš kao tvrd orah.</p>